Predkladacia správa
V bode 9 uznesenia vlády Slovenskej republiky č. 56 z 24. januára 2001 k Plánu práce vlády Slovenskej republiky na rok 2001 je ministrovi vnútra uložená úloha predložiť na rokovanie vlády Slovenskej republiky v mesiaci apríl "Návrh na určenie celkových početných stavov Policajného zboru na rok 2002".
Návrh na určenie celkových početných stavov Policajného zboru na rok 2002         bol prerokovaný vo vedení Ministerstva vnútra SR. Návrh obsahoval predovšetkým personálne požiadavky sekcií a  úradov Ministerstva vnútra SR, bezprostredne súvisiace s plnením aktuálnych úloh vyplývajúcich  pre Ministerstvo vnútra SR a Policajný zbor    z novoprijatých zákonov Národnej rady SR a uznesení vlády SR, ktoré sa týkajú priorít v oblasti integračných ambícií Slovenskej republiky a napĺňania stanovených podmienok pre vstup do Európskej únie a NATO.
Po prerokovaní predmetného návrhu a vyhodnotení obsadenosti funkčných miest v tabuľkách zloženia a počtov sekcií, úradov a útvarov Ministerstva vnútra SR               a Policajného zboru minister vnútra rozhodol, že požiadavky sekcií, úradov                    a samostatných odborov Ministerstva vnútra SR na rok 2002 na navýšenie početných stavov policajtov bude rezort ministerstva vnútra riešiť prehodnotením existujúcich početných stavov policajtov v rámci vlastných útvarov. 
Vykonanie potrebných úprav limitov počtu zamestnancov na rok 2002,                   z dôvodu realizácie niekoľkých delimitácií ich počtu v priebehu roku 2001,                    uplatní Ministerstvo vnútra SR v rámci návrhu východísk na zostavenie návrhu štátneho rozpočtu na rok 2002, ako aj v návrhu systemizácie policajtov v štátnej službe a limitov počtu zamestnancov v ústredných orgánoch SR na rok 2002, predkladaných Ministerstvom financií SR.
Návrh na zrušenie úlohy bol v rámci pripomienkového konania prerokovaný        s Ministerstvom financií SR, ktoré je podľa Plánu práce vlády SR na rok 2001 rezortom spolupracujúcim na jeho príprave. Ministerstvo financií SR nemá zásadné pripomienky         a súhlasí so zrušením úlohy. Materiál sa predkladá bez rozporov.